На основу члана 100. став 1. тачка 2. Закона о планирању и изградњи („Сл. гласник РС“, бр. 72/09, 81/09-испр. 64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14, 145/14, 83/18, 31/19, 37/19 – др.закон и 9/20), члана 51. Одлуке о отуђењу, давању у закуп, прибављању и размени грађевинског земљишта у јавној својини општине („Сл. гласник града Врања“, бр. 6/16, 43/16 и 28/17), члана 32. Закона о локалној самоуправи („Сл. гласник РС“ 129/07, 83/14 - др. закон, 101/16 – др. закон и 47/18) и чл. 15, 40. и 152. Статута општине Владичин Хан („Службени гласник града Врања“, бр. 4/2019), Скупштина општине Владичин Хан, на седници одржаној дана 01.03.2020. године, донела је

# Р Е Ш Е Њ Е

 **1. ОТУЂУЈЕ СЕ НЕПОСРЕДНОМ ПОГОДБОМ** градско грађевинско земљиште које је у јавној својини општине Владичин Хан, и то

- кп. бр. 2841 у површини од 34 м2, кп.бр. 2837/2 у површини од 66 м2, обе уписане у лист непокретности бр. 2013 КО Владичин Хан и кп.бр. 2864/4 у површини од 13 м2, уписана у лист непокретности бр. 317 КО Владичин Хан, у корист Јаворке (Петроније) Стевановић из Владичиног Хана, Јована Јовановића Змаја 83, по потврђеном пројекту препарцелације, а у циљу исправке граница суседних катастарских парцела.

 **2.** Лице у чију корист се земљиште отуђује обавезно је да плате накнаду за отуђење земљишта у износу од 1.084,24 динара по 1м2.

 **3.** Лице у чију корист се земљиште отуђује дужно је да у року од 30 дана од дана коначности решења о отуђењу земљишта закључе уговор о отуђењу са општином Владичин Хан.

 **4.** Пре потписивања уговора о отуђењу са општином Владичин Хан лице у чију корист је земљиште отуђено дужно је да уплати на име накнаде за отуђење земљишта, за укупну површину од 113 м2, износ од **122.519,12** динара на рачун бр. 840-841151843-84 по моделу 97 са позивом на број одобрења 56 111 и доказ о уплати доставе имовинскоправној служби општинске управе Владичин Хан.

 Ако лица у чију корист се земљиште описано у тачки 1. диспозитива овог решења отуђује, не закључе уговор у року од 30 дана од дана коначности решења, сматраће се да су одустала од захтева за куповину предметних парцела и ово решење ће се поништити.

 **5.** Ово решење је коначно у управном поступку.

# О б р а з л о ж е њ е

 Јаворка Стевановић из Владичиног Хана, Јована Јовановића Змаја бр. 83, поднела је захтев надлежном органу Општинске управе општине Владичин Хан за куповину непосредном погодбом грађевинског земљишта у јавној својини. У захтеву је навела да је у циљу исправке граница суседних парцела заинтересована да непосредном погодбом купи кп. бр. 2841, 2837/2 и 2864/4 КО Владичин Хан чији је власник општина Владичин Хан.

 Уз захтев је приложила копију потврђеног пројекта препарцелације бр. 350-121/2019-03 од 10.10.2019. и листове непокретности бр. 317, 2013 и 3086 КО Владичин Хан.

По службеној дужности овај орган прибавио је обавештење локалне пореске администрације Владичин Хан бр. 43-13/02-2019-IV од 16.1.2020. о процени тржишне вредности непокретности и информацију о локацији IV Број: 350-98/19-03 од 19.8.2019.

 Поступајући по поднетом захтеву надлежан орган је у поступку који је претходио доношењу решења на основу приложених и изведених доказа утврдио следеће чињенично стање:

 - да је Јаворка Стевановић из Владичиног Хана власник на кп. бр. 2838 КО Владичин Хан, а што се утврђује увидом у извод из листа непокретности бр. 3086 КО Владичин Хан издатог од стране Републичког геодетског завода – Службе за катастар непокретности Владичин Хан;

- да је општина Владичин Хан власник кп. бр. 2841 и 2837/2 КО Владичин Хан, а што се утврђује увидом у извод из листа непокретности бр. 2013 КО Владичин Хан и кп. бр. 2864/4 КО Владичин Хан, а што се утврђује увидом у извод из листа непокретности бр. 317 КО Владичин Хан издатих од стране Републичког геодетског завода – Службе за катастар непокретности Владичин Хан;

- да је пројектом препарцелације потврђеног од стране Општинске управе општине Владичин Хан - Одељења за урбанизам, имовинскоправне, комуналне и грађевинске послове под бр. 350-121/2019-03 од 10.10.2019. предвиђено формирање једне грађевинске парцеле припајањем кат. парцеле бр. 2841, кп.бр. 2837/2 и кп.бр. 2864/4, укупне површине 113 м2 чији је власник општина Владичин Хан постојећој парцели 2838 површине 313 м2 чији је власник Јаворка Стевановић из Владичиног Хана;

- да кп. бр. 2841, кп.бр. 2837/2 и кп.бр. 2864/4 не испуњавају услове за посебне грађевинске парцеле и нису у појасу регулације, односно нису намењене за улицу, а што је утврђено у информацији о локацији IV Број: 350-98/19-03 од 19.8.2019;

 - да су кп. бр. 2841, 2837/2 и 2864/4, укупне површине 113 м2 и мање су површине од површине парцеле 2838 која износи 313 м2.

 С обзиром да је одредбом члана 100. став 1. тачка 2. Закона о планирању и изградњи („Сл. гласник РС“, бр. 72/09, 81/09-испр. 64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14, 145/14, 83/18, 31/19 и 37/19 – др.закон) предвиђено да се грађевинско земљиште у јавној својини може отуђити или дати у закуп непосредном погодбом у случају исправке граница суседних катастарских парцела, а како је утврђено да су у конкретном случају испуњени сви услови, одлучено је као у диспозитиву овог решења.

Накнада за отуђење предметне парцеле одређена је од стране локалне пореске администрације Владичин Хан обавештењем бр. 43-13/02-2019-IV од 16.1.2020.

 **ПОУКА О ПРАВНОМ СРЕДСТВУ:** Против овог решења не може се изјавити жалба, али се може покренути управни спор тужбом код Управног суда у Београду – одељење у Нишу, у року од 30 дана од дана пријема решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-16/10/20-I**

 **ПРЕДСЕДНИЦА**

 **Данијела Поповић**